ai4bharat/Pralekha huggingface dataset:
മന്ത്രിസഭ
പ്രധാനമന്ത്രി ഗരീബ് കല്യാണ് അന്ന യോജന  മൂന്ന് മാസത്തേക്ക് കൂടി കേന്ദ്ര ഗവണ്മെന്റ് നീട്ടി 
എന്എഫ്എസ്എയുടെ എല്ലാ ഗുണഭോക്താക്കള്ക്കും 2022 ഡിസംബര് വരെ ഒരാള്ക്ക് 5 കിലോ നിരക്കില് സൗജന്യ ധാന്യങ്ങള് നല്കുന്നത് തുടരും.
പിഎംജികെഎവൈ മുഖേന ഇതുവരെ ആറ് ഘട്ടങ്ങളിലായി 3.45 ലക്ഷം കോടി രൂപയുടെ സബ്സിഡി അനുവദിച്ചു.
പിഎംജികെഎയുടെ ഏഴാം ഘട്ടം ഒക്ടോബര് മുതല് ഡിസംബര് വരെ കണക്കാക്കിയ സബ്സിഡി 44,762 കോടി രൂപ.
ഏഴാം ഘട്ടത്തില് മൊത്തം ഭക്ഷ്യധാന്യങ്ങള് 122 ലക്ഷം മെട്രിക് ടണ്ണാണ് പ്രതീക്ഷിക്കുന്നത്
വരാനിരിക്കുന്ന പ്രധാനപ്പെട്ട ഉത്സവങ്ങളില് സമൂഹത്തിലെ ദരിദ്ര, ദുര്ബല വിഭാഗങ്ങള്ക്ക് പിന്തുണ ലഭിക്കുന്നുണ്ടെന്ന് ഈ തീരുമാനത്തിലൂടെ ഉറപ്പാക്കും.
പ്രധാനമന്ത്രി ഗരീബ് കല്യാണ് അന്ന യോജനയുടെ  വിപുലീകരണത്തിന് കേന്ദ്രമന്ത്രിസഭ അംഗീകാരം നല്കി. 2022 ഒക്ടോബര് മുതല് ഡിസംബര് വരെ മൂന്നു മാസത്തേക്കാണിത്. 2021-ല് പ്രധാനമന്ത്രി നടത്തിയ പ്രഖ്യാപനത്തിനും പിഎംജികെഎവൈക്കു കീഴില് അധിക ഭക്ഷ്യസുരക്ഷ വിജയകരമായി നടപ്പാക്കിയതിനും അനുസൃതമായാണ് നടപടി.
കൊവിഡ് മൂലമുണ്ടായ തകര്ച്ചയിലും അരക്ഷിതാവസ്ഥയിലും ലോകം പൊരുതുന്ന ഒരു സമയത്ത്, സാധാരണക്കാര്ക്ക് ലഭ്യതയും താങ്ങാനാവുന്ന വിലയും നിലനിര്ത്താന് ആവശ്യമായ നടപടികള് കൈക്കൊള്ളുന്നതിനിടയില്ത്തന്നെ, ദുര്ബല വിഭാഗങ്ങളുടെ ഭക്ഷ്യസുരക്ഷ വിജയകരമായി നിലനിര്ത്തുകയാണ് ഇന്ത്യ.
മഹാമാരിയുടെ ദുഷ്കരമായ കാലഘട്ടത്തിലൂടെയാണ് ആളുകള് കടന്നുപോയതെന്ന് തിരിച്ചറിഞ്ഞ്, നവരാത്രി, ദസറ, നബിദിനം തുടങ്ങിയ പ്രധാന ആഘോഷങ്ങളില് സമൂഹത്തിലെ ദരിദ്രരും ദുര്ബലരുമായ വിഭാഗങ്ങളെ പിന്തുണയ്ക്കുന്നതിനായാണ് പിഎംജികെഎവൈ മൂന്ന് മാസത്തേക്ക് നീട്ടാന് കേന്ദ്രം തീരുമാനിച്ചത്. ദീപാവലി, ഛഠ് പൂജ, ഗുരുനാനാക് ദേവ് ജയന്തി, ക്രിസ്മസ് മുതലായവ അവര്ക്ക് വളരെ ആഹ്ലാദത്തോടെയും കൂട്ടായും ആഘോഷിക്കാം. പിഎംജിഎവൈയുടെ ഈ വിപുലീകരണത്തിന് മൂന്ന് മാസത്തേക്ക് അംഗീകാരം നല്കിയത് ഈ ആഹ്ലാദം ലക്ഷ്യമിട്ടാണ്. അതുവഴി അവര്ക്ക് സാമ്പത്തിക ബുദ്ധിമുട്ടുകള് കൂടാതെ ഭക്ഷ്യധാന്യങ്ങളുടെ എളുപ്പത്തിലുള്ള ലഭ്യതയുടെ നേട്ടങ്ങള് തുടര്ന്നും ആസ്വദിക്കാനാകും.
ഈ ക്ഷേമ പദ്ധതി പ്രകാരം, നേരിട്ടുള്ള ആനുകൂല്യ കൈമാറ്റത്തിനു  കീഴില് വരുന്നവര് ഉള്പ്പെടെ ദേശീയ ഭക്ഷ്യസുരക്ഷാ നിയമത്തിനു കീഴില്  വരുന്ന എല്ലാ ഗുണഭോക്താക്കള്ക്കും പ്രതിമാസം 5 കിലോ ഭക്ഷ്യധാന്യം സൗജന്യമായി നല്കുന്നു.
കേന്ദ്ര ഗവണ്മെന്റിന്റെ സാമ്പത്തികബാധ്യത പിഎംജികെഎവൈയുടെ ആറാം ഘട്ടം വരെ ഏകദേശം 3.45 ലക്ഷം കോടിയാണ്. പദ്ധതിയുടെ ഏഴാം ഘട്ടത്തിനായി 44,762 കോടി രൂപയാണു ചെലവ്. എല്ലാ ഘട്ടങ്ങള്ക്കുമായി മൊത്തത്തിലുള്ള ചെലവ് ഏകദേശം 3.91 ലക്ഷം കോടിയാണ്.
പിഎംജികെഎവൈ ഏഴാം ഘട്ടത്തിനുള്ള ഭക്ഷ്യധാന്യം മൊത്തം 122 ലക്ഷം മെട്രിക് ടണ് ആയിരിക്കും. ഒന്നു മുതല് ആറു വരെ ഘട്ടങ്ങള്ക്കുള്ള ഭക്ഷ്യധാന്യത്തിന്റെ മൊത്തം വിഹിതം ഏകദേശം 1121 ലക്ഷം മെട്രിക് ടണ് ആയിരുന്നു.
ഇതുവരെ, 25 മാസമായി പിഎംജികെഎവൈ പ്രവര്ത്തിക്കുന്നു
ഘട്ടം ഒന്നും രണ്ടുംI : 2020 ഏപ്രില് മുതല് നവംബര് വരെ, മൂന്നു മുതല് അഞ്ചു വരെ : 2021 മെയ് മുതല് 2022 മാര്ച്ച് വരെ, ആറാം ഘട്ടം  2022 ഏപ്രില് മുതല് സെപ്തംബര് വരെ.
കൊവിഡ്-19 പ്രതിസന്ധിയുടെ ദുഷ്കര സമയത്ത് ആരംഭിച്ച പിഎം ഗരീബ് കല്യാണ് അന്ന യോജന , ദരിദ്രര്ക്കും ദുര്ബലരായ കുടുംബങ്ങള്ക്കും ഗുണഭോക്താക്കള്ക്കും ഭക്ഷ്യസുരക്ഷ നല്കിയിട്ടുണ്ട്. വേണ്ടത്ര ഭക്ഷ്യധാന്യ ലഭ്യതയില്ലാത്തതിനാല് അവര് കഷ്ടപ്പെടരുത് എന്നതാണ് ലക്ഷ്യം. ഗുണഭോക്താക്കള്ക്ക് സാധാരണ വിതരണം ചെയ്യുന്ന പ്രതിമാസ ഭക്ഷ്യധാന്യ അവകാശങ്ങളുടെ അളവ് ഫലപ്രദമായി ഇത് ഇരട്ടിയാക്കി.
മുമ്പത്തെ ഘട്ടങ്ങളിലെ അനുഭവം അനുസരിച്ച്, ആഴാം ഘട്ടത്തിന്റെ നടത്തിപ്പു മികവ് മുമ്പ് നേടിയ അതേ ഉയര്ന്ന നിലയിലായിരിക്കുമെന്ന് പ്രതീക്ഷിക്കുന്നു.
-ND-
(
ശാസ്ത്ര സാങ്കേതിക മന്ത്രാലയം
ജനങ്ങൾ, തൊഴിലുകൾ, സാമ്പത്തികരംഗം എന്നിവയെ സുരക്ഷിതമാക്കാൻ എല്ലാ മേഖലകളിലും ശാസ്ത്ര, സാങ്കേതികവിദ്യ ഉപയോഗിക്കുക
ന്യൂഡൽഹി, മാർച്ച് 02,2021
കഴിഞ്ഞവർഷം മഹാമാരിയുടെ കെടുതികളിലൂടെ കടന്നു പോയ ലോകത്തിന് , ശാസ്ത്രവും ശാസ്ത്ര സമൂഹവും പ്രതീക്ഷയും വെളിച്ചവും പകർന്നതായി IBM റിസർച്ച് ഇന്ത്യ ഡയറക്ടറും, IBM ഇന്ത്യ, ദക്ഷിണേഷ്യ CTO യുമായ ഡോ. ഗാർഗി ബി ദാസ് ഗുപ്ത .
ദേശീയ ശാസ്ത്ര ദിനത്തിൽ സംഘടിപ്പിച്ച പ്രത്യേക പ്രഭാഷണത്തിൽ സംസാരിക്കുകയായിരുന്നു അവർ. എല്ലാ മേഖലകളിലും ശാസ്ത്രവും സാങ്കേതികവിദ്യയും ഉപയോഗപ്പെടുത്തുന്നത് വഴി ജനങ്ങളെയും, തൊഴിലുകളും, സാമ്പത്തിക രംഗത്തെ തന്നെയും സുരക്ഷിതമായി പരിപാലിക്കാൻ സാധിക്കുമെന്നും ഡോ. ഗാർഗി ബി ദാസ് ഗുപ്ത ചൂണ്ടിക്കാട്ടി.
WEF അടുത്തിടെ പ്രസിദ്ധീകരിച്ച പഠനത്തെ പറ്റി സംസാരിക്കവേ, പുതുതായി തിരിച്ചറിയപ്പെട്ട 5 തൊഴിൽ ക്ലസ്റ്ററുകൾ അവർ ചൂണ്ടിക്കാട്ടി. ഡാറ്റയും നിർമ്മിത ബുദ്ധിയും, എൻജിനീയറിങ് ആൻഡ് ക്ലൗഡ്, ഉൽപ്പന്ന വികസനം, ആളുകളും വിൽപ്പനയും, വിപണനം എന്നിവയാണവ.
നമ്മുടെ നയങ്ങളിൽ മാറ്റം വരുത്തേണ്ട സമയം സമാഗതമായതായി ഓർമ്മിപ്പിച്ച അവർ, അതുവഴി ശാസ്ത്രത്തിന് പ്രത്യേകിച്ചും ഡാറ്റാ സയൻസിന് എല്ലാ മേഖലകളിലേക്കും വ്യാപിക്കാനും, ഡിജിറ്റൽ രൂപത്തിലേക്ക് മാറാനും, മനുഷ്യ കേന്ദ്രീകൃതമായി പ്രവർത്തിക്കാനും സാധിക്കുമെന്നും ചൂണ്ടിക്കാട്ടി .
അടുത്ത പത്തു വർഷത്തേക്ക് കൂടുതൽ സാധ്യതകളുള്ള തൊഴിലുകളെ പറ്റി സംസാരിക്കവേ, ഡാറ്റായും നിർമിതബുദ്ധിയും അതിവേഗം വളർച്ച പ്രാപിക്കുന്ന മേഖലയാണെന്നും, അത്കൊണ്ടു തന്നെ വിദ്യാലയങ്ങളിലും, കോളേജുകളിലും, സർവകലാശാലകളിലും പാഠ്യപദ്ധതിയുടെ ഭാഗമായി ഇത് മാറണമെന്നും ഡോ. ഗാർഗി ബി . ദാസ് ഗുപ്ത ഓർമിപ്പിച്ചു
IE/SKY
(Visitor Counter : 87
മന്ത്രിസഭ
ഡല്ഹി മെട്രോ ഇടനാഴി ദില്ഷാദ് ഗാര്ഡനില് നിന്ന് ഗാസിയാബാദ് പുതിയ ബസ് സ്റ്റാന്റ് വരെ നീട്ടുന്നതിന് കേന്ദ്ര മന്ത്രിസഭയുടെ അനുമതി
ഡല്ഹി മെട്രോ ഇടനാഴി ദില്ഷാദ് ഗാര്ഡനില് നിന്ന് ഗാസിയാബാദ് പുതിയ ബസ് സ്റ്റാന്റ് വരെ നീട്ടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. 9.41 കിലോമീറ്ററാണ് പുതുതായി കൂട്ടിച്ചേര്ക്കുന്ന പാതയുടെ ആകെ ദൂരം. പദ്ധതി പൂര്ത്തീകരിക്കാന് മൊത്തം ചെലവായ 1781.26 കോടി രൂപയില് കേന്ദ്ര ഗവണ്മെന്റിന്റെ സാമ്പത്തിക സഹായമായി 324.87 കോടി രൂപ നല്കാനും കേന്ദ്ര മന്ത്രിസഭായോഗം അംഗീകാരം നല്കി.
പദ്ധതി നടപ്പിലാക്കുന്നത് ദേശീയ തലസ്ഥാന മേഖലയ്ക്ക് ഏറെ ആവശ്യമായ പൊതു ഗതാഗത അടിസ്ഥാന സൗകര്യമൊരുക്കും.
ഡല്ഹി മെട്രോ റെയില് കോര്പറേഷന് ലിമിറ്റഡ് , കേന്ദ്ര ഗവണ്മെന്റ്, ഡല്ഹി ദേശീയ തലസ്ഥാന മേഖല എന്നിവയുടെ നിലവിലുള്ള പ്രത്യേകോദ്ദേശ്യ സംവിധാനമാണ് പദ്ധതി നടപ്പിലാക്കുന്നത്.
(AM/ ND MRD - 48
പ്രധാനമന്ത്രിയുടെ ഓഫീസ്
മഹാറാണ പ്രതാപിന് ജയന്തിദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി മഹാറാണ പ്രതാപിന് അദ്ദേഹത്തിന്റെ ജയന്തിദിനത്തിൽ ശ്രദ്ധാഞ്ജലി അർപ്പിച്ചു.
സമാനതകളില്ലാത്ത വീര്യം, ധൈര്യം, ആയോധന വൈദഗ്ദ്ധ്യം എന്നിവയാൽ മഹാറാണ പ്രതാപ് ഭാരതാംബയെ അഭിമാനഭരിതയാക്കിയെന്ന് ട്വീറ്റിൽ പ്രധാനമന്ത്രി പറഞ്ഞു. മാതൃരാജ്യത്തോടുള്ള അദ്ദേഹത്തിന്റെ ത്യാഗവും സമർപ്പണവും എപ്പോഴും ഓർമ്മിക്കപ്പെടുമെന്ന് ശ്രീ മോദി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി ന്യൂഡൽഹിയിൽ ചീഫ് സെക്രട്ടറിമാരുടെ സമ്മേളനത്തിൽ പങ്കെടുത്തു
പ്രധാനമന്ത്രി ശ്രീ നരേന്ദ്ര മോദി ന്യൂഡൽഹിയിൽ ചീഫ് സെക്രട്ടറിമാരുടെ സമ്മേളനത്തിൽ പങ്കെടുത്തു. നയവുമായി ബന്ധപ്പെട്ട സുപ്രധാന വിഷയങ്ങളിൽ വീക്ഷണങ്ങൾ കൈമാറുന്നതിനും ഇന്ത്യയെ പുതിയ ഉയരങ്ങളിലേക്ക് എത്തിക്കുന്നതിന് ഐക്യം ശക്തിപ്പെടുത്തുന്നതിനുമുള്ള മികച്ച വേദിയാണിതെന്ന് ശ്രീ മോദി പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു;
“ചീഫ് സെക്രട്ടറിമാരുടെ സമ്മേളനത്തിൽ പങ്കെടുത്തു. നയരൂപീകരണവുമായി ബന്ധപ്പെട്ട സുപ്രധാന വിഷയങ്ങളിൽ വീക്ഷണങ്ങൾ കൈമാറുന്നതിനും ഇന്ത്യയെ പുതിയ ഉയരങ്ങളിലേക്ക് കൊണ്ടുപോകുന്നതിന് ഐക്യം ശക്തിപ്പെടുത്തുന്നതിനുമുള്ള ഒരു മികച്ച വേദിയാണിത്."
Attending the conference of Chief Secretaries. This is a wonderful forum to exchange views on important policy related subjects and to strengthen team spirit to take India to newer heights. pic.twitter.com/87ErcNoDlT
— Narendra Modi  January 6, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങള്
രാജ്യത്ത് കോവിഡ് ബാധിതരുടെ എണ്ണം തുടര്ച്ചയായി കുറയുന്നു; ചികിത്സയിലുള്ളവരുടെ എണ്ണം കുറഞ്ഞ് 16,35,993 ആയി; തുടര്ച്ചയായ എട്ടാം ദിവസവും 2 ലക്ഷത്തിനു താഴെ
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 77,420-ന്റെ കുറവ്
കഴിഞ്ഞ 24 മണിക്കൂറിനിടെ രാജ്യത്ത് പുതുതായി 1.32 ലക്ഷം രോഗബാധിതര്; പ്രതിദിന രോഗബാധിതരുടെ എണ്ണം കുറയുന്ന പ്രവണത തുടരുന്നു
രാജ്യത്ത് ഇതുവരെ കോവിഡ് മുക്തരായത് 2.65 കോടിയിലേറെപ്പേര്
കഴിഞ്ഞ 24 മണിക്കൂറിനിടെ 2,07,071 പേര് രോഗമുക്തരായി
തുടര്ച്ചയായ 22-ാം ദിവസവും പ്രതിദിന രോഗമുക്തരുടെ എണ്ണം പ്രതിദിന രോഗബാധിതരേക്കാള് കൂടുതല്
തുടര്ച്ചയായി വര്ധിക്കുന്ന ദേശീയ രോഗമുക്തി നിരക്ക് ഇന്ന് 93.08 ശതമാനം എന്ന നിലയില്
പ്രതിവാര രോഗസ്ഥിരീകരണ നിരക്ക് നിലവില് 7.27 ശതമാനം
പ്രതിദിന രോഗസ്ഥിരീകരണ നിരക്ക് 6.38 ശതമാനം; തുടര്ച്ചയായ 11-ാം ദിനവും പത്തു ശതമാനത്തില് താഴെ.
കോവിഡ് പരിശോധനാശേഷി ഗണ്യമായി വര്ധിപ്പിച്ചു; ഇതുവരെ നടത്തിയത് 35.7 കോടി പരിശോധനകള്
ദേശീയതലത്തില് പ്രതിരോധ കുത്തിവയ്പു പരിപാടിയുടെ ഭാഗമായി ഇതിനകം നല്കിയത് 22.41 കോടിയിലേറെ ഡോസ് പ്രതിരോധ മരുന്ന്്.
(
PIB Headquarters
ആര് എം എസ് തപാല് അദാലത്ത്
എറണാകുളം ആര് എം എസ് ഡിവിഷന്റെ തപാല് അദാലത്ത് 2019 ഒക്ടോബര് 18 ന് രാവിലെ 11 മണിയ്ക്ക് എറണാകുളം ഹെഡ് പോസ്റ്റ് ഓഫീസ് കെട്ടിടത്തിലെ, അഞ്ചാം നിലയിലുള്ള ആര് എം എസ് എറണാകുളം ഡിവിഷന്റെ എസ്ആര്എം ഓഫീസില് നടക്കും. എറണാകുളം ആര് എം എസ് ഡിവിഷനു കീഴിലെ തപാല് സേവനത്തെക്കുറിച്ചുള്ള പരാതികളാണ് ഈ അദാലത്തില് പരിഗണിക്കുക. പരാതികള് ' ദ് സൂപ്രണ്ട,് ആര് എം എസ് ഇകെ ഡിവിഷന്, കൊച്ചി-682011 ' എ വിലാസത്തില് 2019 ഒക്ടോബര് 14-ന് മുന്പായി കിട്ടത്തക്ക വിധത്തില് അയയ്ക്കേണ്ടതാണ്. പരാതികള് അയയ്ക്കുന്ന കവറിനു മുകളില് ''തപാല് അദാലത്ത്'' എന്ന് രേഖപ്പെടുത്തേണ്ടതാണ്.
IE/SKY
(Visitor Counter : 10
പ്രധാനമന്ത്രിയുടെ ഓഫീസ്
പ്രധാനമന്ത്രിയും ശ്രീലങ്കന് പ്രധാനമന്ത്രിയുമായി ടെലിഫോണില് സംസാരിച്ചു
ശ്രീലങ്കന് പ്രധാനമന്ത്രി ബഹുമാനപ്പെട്ട ശ്രീ. മഹീന്ദ രാജപക്സയുമായി ടെലിഫോണില് സംസാരിച്ച പ്രധാനമന്ത്രി ശ്രീ. നരേന്ദ്ര മോദി, ശ്രീലങ്കയിലെ തെരഞ്ഞെടുപ്പ് ഇന്നലെ വിജയകരമായി നടത്തിയതിന് അഭിനന്ദനമേകി. കോവിഡ്-19 മഹാവ്യാധി സൃഷ്ടിക്കുന്ന തടസ്സങ്ങളെ അതിജീവിച്ചും ഫലപ്രദമായി തെരഞ്ഞെടുപ്പു നടത്തിയതിന് ഗവണ്മെന്റിനെയും തെരഞ്ഞെടുപ്പു സ്ഥാപനങ്ങളെയും പ്രധാനമന്ത്രി അഭിനന്ദിച്ചു. തെരഞ്ഞെടുപ്പില് സജീവമായി പങ്കെടുത്തതിന് ശ്രീലങ്കന് ജനതയെ അഭിനന്ദിച്ച അദ്ദേഹം, ഇത് ഇരു രാജ്യങ്ങളും പങ്കുവെക്കുന്ന കരുത്തുറ്റ ജനാധിപത്യ മൂല്യങ്ങളെ പ്രതിഫലിപ്പിക്കുന്നു എന്നു വ്യക്തമാക്കുകയും ചെയ്തു.
പുറത്തുവരുന്ന തെരഞ്ഞെടുപ്പു ഫലങ്ങള് സൂചിപ്പിക്കുന്നത് ശ്രീലങ്ക പൊതുജന പെരമുന പാര്ട്ടിയുടെ ശ്രദ്ധേയമായ തെരഞ്ഞെടുപ്പു വിജയമാണെന്നു നിരീക്ഷിച്ച പ്രധാനമന്ത്രി, ബഹുമാനപ്പെട്ട ശ്രീ. മഹീന്ദ രാജപക്സയെ അഭിനന്ദിക്കുകയും അതോടൊപ്പം അദ്ദേഹത്തിന് ആശംസകള് നേരുകയും ചെയ്തു.
നേരത്തേ നടത്തിയിട്ടുള്ള സൗഹാര്ദപരവും ഫലപ്രദവുമായ കൂടിക്കാഴ്ചകള് അനുസ്മരിച്ച നേതാക്കള്, കാലാതീതവും ബഹുതല സ്പര്ശിയുമായ ഇന്ത്യ-ശ്രീലങ്ക ബന്ധം ശക്തിപ്പെടുത്തുന്നതിനുള്ള പ്രതിബദ്ധത പങ്കുവെച്ചു. ഉഭയകക്ഷി സഹകരണത്തിന്റെ എല്ലാ മണ്ഡലങ്ങളിലും അതിവേഗം പുരോഗതി ഉണ്ടാകേണ്ടതിന്റെ പ്രാധാന്യത്തിന് ഇരു നേതാക്കളും ഊന്നല് നല്കി.
ഇന്ത്യയിലെ ബൗദ്ധ തീര്ഥാടന നഗരമായ കുശിനഗറില് രാജ്യാന്തര വിമാനത്താവളം സ്ഥാപിച്ച കാര്യം ബഹുമാനപ്പെട്ട ശ്രീ. രാജപക്സയെ പ്രധാനമന്ത്രി അറിയിച്ചു. ശ്രീലങ്കയില്നിന്നുള്ള സന്ദര്ശകരെ പരമാവധി നേരത്തേ തന്നെ വരവേല്ക്കാന് നഗരം കാത്തിരിക്കുകയാണെന്ന് അദ്ദേഹം കൂട്ടിച്ചേര്ത്തു.
ഇരു രാജ്യങ്ങളും കോവിഡ് 19 മഹാവ്യാധി ഉയര്ത്തുന്ന വെല്ലുവിളികളെ നേരിടുന്ന സാഹചര്യത്തില് അടുത്ത സഹകരണം പുലര്ത്താന് ഇരുവരും തീരുമാനിച്ചു. വരുംനാളുകളില് ഉഭയകക്ഷിബന്ധം മെച്ചപ്പെടുത്താന് തീരുമാനിക്കുകയും ചെയ്തു.
(
ആരോഗ്യ, കുടുംബക്ഷേമ മന്ത്രാലയം
തുടർച്ചയായ അഞ്ചാം ദിവസവും രാജ്യത്ത് കോവിഡ് ബാധിതരുടെ എണ്ണം 50,000 ൽ താഴെ
തുടർച്ചയായ അഞ്ചാം ദിവസവും രാജ്യത്ത് പുതുതായി കോവിഡ് സ്ഥിരീകരിക്കുന്നവരുടെ എണ്ണം, അൻപതിനായിരത്തിൽ താഴെ. കഴിഞ്ഞ 24 മണിക്കൂറിൽ, 47,905 പേർക്ക് പുതുതായി കോവിഡ് സ്ഥിരീകരിച്ചു.
പ്രതിദിന രോഗമുക്തരുടെ എണ്ണം പുതുതായി രോഗം സ്വീകരിക്കുന്നവരുടെ എണ്ണത്തേക്കാൾ കൂടുന്ന പ്രവണത 40 ആം ദിവസവും തുടരുന്നു. 52,718 പേർക്കാണ് കഴിഞ്ഞ 24 മണിക്കൂറിൽ രോഗം ഭേദമായത്. രാജ്യത്ത് 4.98 ലക്ഷം പേരാണ് നിലവിൽ കോവിഡ് ബാധിച്ച് ചികിത്സയിലുള്ളത്. ഇത് ആകെ രോഗബാധിതരുടെ 5.63% ആണ്.
രോഗമുക്തി നിരക്ക് 92.89%മാണ്. ആകെ 80,66,501 പേർ ഇതുവരെ കോവിഡിൽ നിന്ന് മുക്തരായി. ചികിത്സയിൽ ഉള്ളവരുടെയും രോഗമുക്തരുടെയും എണ്ണം തമ്മിലുള്ള അന്തരം, 75,77,207 ആയി.
പുതുതായി രോഗ മുക്തരായവരിൽ 78%വും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ നിന്നുള്ളവരാണ്. പ്രതിദിന രോഗമുക്തി എണ്ണത്തിൽ 9,164 പേരുമായി മഹാരാഷ്ട്രയാണ് ഏറ്റവും മുന്നിൽ. ഡൽഹിയിൽ 7,264 പേരും, കേരളത്തിൽ 7,252 പേരും പുതുതായി രോഗ മുക്തരായി.
പുതുതായി രോഗം സ്ഥിരീകരിച്ചതിൽ 78 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങൾ കേന്ദ്രീകരിച്ചാണ്. ഡൽഹിയിലെ ഏറ്റവും ഉയർന്ന പ്രതിദിന വർധനയായ 8,593 പേർക്കാണ് ഇന്നലെ രോഗം സ്ഥിരീകരിച്ചത്. കേരളത്തിൽ 7,007 പേർക്കും മഹാരാഷ്ട്രയിൽ 4,907 പേർക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിൽ 550 മരണങ്ങളാണ് റിപ്പോർട്ട് ചെയ്തത്. 1.48 ശതമാനമാണ് രാജ്യത്തെ കോവിഡ് മരണനിരക്ക്. ഇന്നലെ ഉണ്ടായ മരണങ്ങളിൽ 80%, 10 സംസ്ഥാനങ്ങൾ/കേന്ദ്രഭരണ പ്രദേശങ്ങൾ എന്നിവിടങ്ങളിലാണ്. മഹാരാഷ്ട്രയിൽ 125 പേരും, ഡൽഹി, പശ്ചിമ ബംഗാൾ എന്നിവിടങ്ങളിൽ യഥാക്രമം 85,49 പേരും ഇന്നലെ കോവിഡ് മൂലം മരണപ്പെട്ടു.
പ്രധാനമന്ത്രിയുടെ ഓഫീസ്
ചൗരി ചൗര സംഭവത്തിന്റെ നൂറ് വർഷം തികയുന്ന വേളയിൽ പ്രധാനമന്ത്രി സ്വാതന്ത്ര്യ സമര നായകന്മാരെ അനുസ്മരിച്ചു
ചൗരി ചൗര സംഭവത്തിന്റെ നൂറു വർഷം തികയുന്ന വേളയിൽ നമ്മുടെ സ്വാതന്ത്ര്യ സമര നായകന്മാരെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. സംഭവത്തിന്റെ ശതാബ്ദി ആഘോഷങ്ങൾ തുടങ്ങിയപ്പോൾ കഴിഞ്ഞ വർഷത്തെ പ്രസംഗവും അദ്ദേഹം പങ്കുവച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഇന്ന് നാം ചൗരി ചൗര സംഭവത്തിന്റെ നൂറാം വാർഷികം അനുസ്മരിക്കുന്നു. സംഭവത്തിന്റെ ശതാബ്ദി ആഘോഷങ്ങൾ ആരംഭിച്ച കഴിഞ്ഞ വർഷത്തെ എന്റെ പ്രസംഗം പങ്കുവെയ്കുന്നു. നമ്മുടെ സ്വാതന്ത്ര്യ സമര നായകന്മാരെ അനുസ്മരിക്കുന്നതുൾപ്പെടെ നിരവധി വിഷയങ്ങളെക്കുറിച്ച് ഞാൻ സംസാരിച്ചു.
https://t.co/jUkSVkjMSn"
ശാസ്ത്ര സാങ്കേതിക മന്ത്രാലയം
ഇന്ത്യ-ഇസ്രായേൽ സൗഹൃദം - വ്യാവസായിക ഗവേഷണ വികസന സഹകരണത്തിന്റെ ഒരു പുതിയ യുഗത്തിന്റെ തുടക്കം
ന്യൂ ഡൽഹി: മെയ് 4, 2023
ഇന്ത്യയും ഇസ്രായേലും തമ്മിലുള്ള ശാസ്ത്ര സാങ്കേതിക സഹകരണത്തിലെ ഒരു സുപ്രധാന നാഴികക്കല്ലിന് തുടക്കമായി.കേന്ദ്ര ശാസ്ത്ര സാങ്കേതിക മന്ത്രാലയത്തിന്  കീഴിലുള്ള കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് ,ഇസ്രായേൽ പ്രതിരോധ മന്ത്രാലയത്തിന് കീഴിലുള്ള ഡയറക്ടറേറ്റ് ഓഫ് ഡിഫൻസ് റിസർച്ച് ആൻഡ് ഡെവലപ്മെന്റ്  മായി വ്യാവസായിക ഗവേഷണ വികസന സഹകരണം സംബന്ധിച്ച ഒരു ധാരണാപത്രം  ഒപ്പുവച്ചു. കേന്ദ്ര ശാസ്ത്ര സാങ്കേതിക വകുപ്പ് മന്ത്രി ഡോ ജിതേന്ദ്ര സിംഗിന്റെ സാന്നിധ്യത്തിലാണ് ധാരണാപത്രം ഒപ്പുവെച്ചത്.
വ്യാവസായിക സാങ്കേതിക മേഖലകളിൽ പരസ്പര സമ്മതമുള്ള പ്രത്യേക പദ്ധതികൾ നടപ്പിലാക്കുന്നതിലൂടെ വ്യാവസായിക ഗവേഷണ-വികസന പരിപാടികളിൽ സഹകരണത്തിന് ധാരണാപത്രം വഴിയൊരുക്കും . ആരോഗ്യ സംരക്ഷണം ; എയ്റോസ്പേസ് & ഇലക്ട്രോണിക്സ് ഇൻസ്ട്രുമെന്റേഷൻ; സിവിൽ, ഇൻഫ്രാസ്ട്രക്ചർ & എഞ്ചിനീയറിംഗ്; കെമിക്കൽസ് & പെട്രോകെമിക്കൽസ്, ഊർജ്ജ ഉപകരണങ്ങൾ ഉൾപ്പെടെയുള്ള സുസ്ഥിര ഊർജ്ജം; പരിസ്ഥിതി, ഭൂമി & സമുദ്ര ശാസ്ത്രം, ജലം; ഖനനം, ധാതുക്കൾ, ലോഹങ്ങൾ & സാമഗ്രികൾ; കൃഷി, പോഷകാഹാരം & ബയോടെക്നോളജി ഉൾപ്പെടെയുള്ള ചില പ്രധാന വ്യാവസായിക മേഖലകളെ ഇതിൽ ഉൾക്കൊള്ളിച്ചിട്ടുണ്ട് . പരസ്പര പ്രയോജനകരമായ വ്യാവസായിക, സാങ്കേതിക സഹകരണം മുന്നോട്ട് കൊണ്ടുപോകുന്നതിനായി സിഎസ്ഐആർ, ഡിഡിആർ ആൻഡ് ഡി തലവന്മാരുടെ നേതൃത്വത്തിലുള്ള ജോയിന്റ് സ്റ്റിയറിംഗ് കമ്മിറ്റി സഹകരണ പ്രവർത്തനങ്ങൾക്ക് നേതൃത്വം നൽകുകയും നിർവ്വഹണം നിരീക്ഷിക്കുകയും ചെയ്യും.
ഇസ്രായേലുമായുള്ള സാങ്കേതിക പങ്കാളിത്തത്തെ സ്വാഗതം ചെയ്ത ഡോ ജിതേന്ദ്ര സിംഗ്, ഇന്ത്യ-ഇസ്രായേൽ ബന്ധം ശക്തിപ്പെടുത്തുന്നതിനുള്ള ശ്രമങ്ങൾക്ക് ഇരുപക്ഷത്തെയും അഭിനന്ദിക്കുകയും ചെയ്തു.
SKY
പ്രധാനമന്ത്രിയുടെ ഓഫീസ്
ഹിമാചൽ പ്രദേശ് മുഖ്യമന്ത്രി പ്രധാനമന്ത്രിയെ സന്ദർശിച്ചു
ഹിമാചൽ പ്രദേശ് മുഖ്യമന്ത്രി ജയറാം താക്കൂർ ന്യൂഡൽഹിയിൽ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു "
ഹിമാചൽ പ്രദേശ് മുഖ്യമന്ത്രി ശ്രീ ജയറാം താക്കൂർ പ്രധാനമന്ത്രി നരേന്ദ്രമോദിയെ ഇന്ന് സന്ദർശിച്ചു."
രാഷ്ട്രപതിയുടെ കാര്യാലയം
2021 ലെ ദേശീയ ഫ്ലോറൻസ് നൈറ്റിംഗേൽ അവാർഡുകൾ രാഷ്ട്രപതി സമ്മാനിച്ചു
ന്യൂ ഡൽഹി: നവംബർ 07, 2022
2021 ലെ ദേശീയ ഫ്ലോറൻസ് നൈറ്റിംഗേൽ അവാർഡുകൾ രാഷ്ട്രപതി ശ്രീമതി ദ്രൗപതി മുർമു നഴ്സിംഗ് പ്രൊഫഷണലുകൾക്ക് ഇന്ന്  രാഷ്ട്രപതി ഭവനിൽ വച്ച് സമ്മാനിച്ചു .നഴ്സുമാരും നഴ്സിംഗ് പ്രൊഫഷണലുകളും സമൂഹത്തിന് നൽകുന്ന സ്തുത്യർഹമായ സേവനങ്ങൾക്കുള്ള അംഗീകാരമായി ഇന്ത്യാ ഗവൺമെന്റിന്റെ ആരോഗ്യ കുടുംബക്ഷേമ മന്ത്രാലയം 1973 ലാണ് നാഷണൽ ഫ്ലോറൻസ് നൈറ്റിംഗേൽ അവാർഡുകൾക്ക് തുടക്കം കുറിച്ചത്
അവാർഡ് ജേതാക്കളുടെ പട്ടിക കാണാൻ ഇവിടെ ക്ലിക്ക് ചെയ്യുക
SKY
പ്രധാനമന്ത്രിയുടെ ഓഫീസ്
അഞ്ചു വർഷം പൂർത്തിയാക്കിയതിൽ പ്രധാനമന്ത്രി ജിഎസ്ടിയെ അഭിനന്ദിച്ചു
അഞ്ചു വർഷം തികയുന്ന വേളയിൽ പ്രധാനമന്ത്രി ശ്രീ നരേന്ദ്ര മോദി ജിഎസ്ടിയെ അഭിനന്ദിക്കുകയും ‘വ്യാപാരം എളുപ്പമാക്കുകയും’ ‘ഒരു രാഷ്ട്രം, ഒരു നികുതി’ എന്ന കാഴ്ചപ്പാട് നിറവേറ്റുകയും ചെയ്ത സുപ്രധാന നികുതി പരിഷ്കരണമാണിതെന്ന് പറഞ്ഞു.
MyGovIndia യുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"വ്യാപാരം നടത്താനുള്ള എളുപ്പം' വർദ്ധിപ്പിക്കുകയും 'ഒരു രാഷ്ട്രം, ഒരു നികുതി' എന്ന കാഴ്ചപ്പാട് നിറവേറ്റുകയും ചെയ്ത ഒരു പ്രധാന നികുതി പരിഷ്കരണമായ ജിഎസ്ടിയുടെ 5 വർഷം നാം ആഘോഷിക്കുന്നു."
പ്രധാനമന്ത്രിയുടെ ഓഫീസ്
ആശൂറാ ദിനത്തിൽ ഹസ്രത്ത് ഇമാം ഹുസൈന്റെ  ത്യാഗങ്ങൾ പ്രധാനമന്ത്രി അനുസ്മരിച്ചു
ആശൂറാ ദിനത്തിൽ ഹസ്രത്ത് ഇമാം ഹുസൈന്റെ  ത്യാഗങ്ങൾ പ്രധാനമന്ത്രി നരേന്ദ്ര മോദി അനുസ്മരിച്ചു. സത്യത്തോടുള്ള അദ്ദേഹത്തിന്റെ അചഞ്ചലമായ പ്രതിബദ്ധതയുടെയും അനീതിക്കെതിരായ പോരാട്ടത്തിന്റെയും പേരിൽ അദ്ദേഹം അനുസ്മരിക്കപ്പെടുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു :
"ഇന്ന് ഹസ്രത്ത് ഇമാം ഹുസൈന്റെ  ത്യാഗങ്ങൾ അനുസ്മരിക്കുന്ന ദിവസമാണ്. സത്യത്തോടുള്ള അചഞ്ചലമായ പ്രതിബദ്ധതയ്ക്കും അനീതിക്കെതിരായ പോരാട്ടത്തിനും അദ്ദേഹം സ്മരിക്കപ്പെടുന്നു. സമത്വത്തിനും സാഹോദര്യത്തിനും അദ്ദേഹം വലിയ പ്രാധാന്യം നൽകി."
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പുനരുല്പ്പാദന ഊര്ജ്ജമേഖലയിലെ ഉല്പ്പാദനം; ഇന്ത്യക്ക് ലക്ഷ്യം നേടാനാവില്ലെന്ന റിപ്പോര്ട്ടുകള് വാസ്തവ വിരുദ്ധം
2022 ഓടെ പുനരുല്പ്പാദന ഊര്ജ്ജമേഖലയില് നിന്ന് 1,75000 മെഗാവാട്ട് ഊര്ജ്ജോല്പ്പാദനമെന്ന നിശ്ചിതലക്ഷ്യം നേടാന് ഇന്ത്യക്ക് സാധിക്കില്ലെന്ന് ക്രസില് റിപ്പോര്ട്ട് ഉദ്ധരിച്ചുകൊണ്ട് ചില മാധ്യമങ്ങളില് വന്ന വാര്ത്തകള് വാസ്തവവിരുദ്ധമാണെന്ന് കേന്ദ്ര നവ, പുനരുല്പ്പാദന ഊര്ജ്ജ മന്ത്രാലയം വ്യക്തമാക്കി.
2019 സെപ്റ്റംബറിലെ ക്രസില് റിപ്പോര്ട്ട് ആധാരമാക്കിയാണ് പുനരുല്പ്പാദന ഊര്ജ്ജമേഖലയില് ഇന്ത്യയ്ക്ക് ലക്ഷ്യം കൈവരിക്കാനാകില്ലെന്ന് ചില മാധ്യമങ്ങള് റിപ്പോര്ട്ട് ചെയ്തിട്ടുള്ളത്. അതേസമയം നിലവിലുള്ള യാഥാര്ത്ഥ്യങ്ങളുമായും നടപ്പിലാക്കിക്കൊണ്ടിരിക്കുന്ന പദ്ധതികളുമായും പൊരുത്തപ്പെടുന്നതല്ല ഈ റിപ്പോര്ട്ടുകള്.
2019 സെപ്റ്റംബര് അവസാനത്തോടെ ഇന്ത്യ പുനരുല്പ്പാദന ഊര്ജ്ജമേഖലയില് 82,580 മെഗാവാട്ടിന്റെ അധിക ശേഷി സ്ഥാപിച്ചിട്ടുണ്ട്. 31,150 മെഗാവാട്ട് ശേഷിയുള്ള വിവിധ പദ്ധതികള് നിര്വ്വഹണത്തിന്റെ വിവിധ ഘട്ടങ്ങളിലാണ്. ഇതു വഴി 2021 ന്റെ ആദ്യപാദത്തോടെതന്നെ ഇന്ത്യ 1,13000 മെഗാവാട്ടിന്റെ ശേഷി കൈവരിക്കും. ഇത് ലക്ഷ്യമിട്ട ശേഷിയുടെ 65% വരും. ഇതിനു പുറമെ, 39,000 മെഗാവാട്ട് പുനരുല്പ്പാദന ഊര്ജ്ജോല്പ്പാദന ശേഷിയുള്ള പദ്ധതികളുടെ ലേലനടപടികള് നടന്നുകൊണ്ടിരിക്കുകയാണ്. ഈ പദ്ധതികള് 2021 സെപ്റ്റംബറോടെ പൂര്ണ്ണ പ്രവര്ത്തനക്ഷമമാകും. ഇതോടു കൂടി മൊത്തം ഉല്പ്പാദനം ലക്ഷ്യമിട്ടതിന്റെ 87 ശതമാനമാകും. 23,000 മെഗാവാട്ടിന്റെ പുനരുല്പ്പാദന ഊര്ജ്ജ ശേഷി മാത്രം ലേലം ചെയ്യാന് അവശേഷിക്കുമ്പോള്, ലക്ഷ്യമിട്ടതിനെക്കാള് അധികം ഊര്ജ്ജോല്പ്പാദനം പുനരുല്പ്പാദനമേഖലയില്നിന്ന് സ്വന്തമാക്കാമെന്ന ആത്മവിശ്വാസത്തിലാണ് ഇന്ത്യ. അതുകൊണ്ടുതന്നെ ഇതു സംബന്ധിച്ച ചില മാധ്യമ റിപ്പോര്ട്ടുകള് തെറ്റാണെന്ന് കേന്ദ്ര നവ, പുനരുല്പ്പാദന ഊര്ജ്ജ മന്ത്രാലയം വ്യക്തമാക്കി.
AM/ND
(Visitor Counter : 90
പ്രധാനമന്ത്രിയുടെ ഓഫീസ്
എല്ലാ ഡോക്ടർമാർക്കും അഗാധമായ നന്ദി പ്രകടിപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഡോക്ടർമാരുടെ ദിനത്തിൽ മൊത്തം ഡോക്ടർ സമൂഹത്തിനും അഗാധമായ നന്ദി രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു:
“#ഡോക്ടർമാരുടെ ദിനത്തിൽ, മൊത്തം ഡോക്ടർ സമൂഹത്തിനും ഞാൻ എന്റെ അഗാധമായ നന്ദി രേഖപ്പെടുത്തുന്നു. അഭൂതപൂർവമായ സമയങ്ങളിൽ പോലും, ഡോക്ടർമാർ ഏറ്റവും ഉയർന്ന ധൈര്യത്തിന്റെയും നിസ്വാർത്ഥതയുടെയും സഹിഷ്ണുതയുടെയും മാതൃകയാണ്. അവരുടെ സമർപ്പണം രോഗശാന്തിക്കും അപ്പുറമാണ്; അത് നമ്മുടെ സമൂഹത്തിന് പ്രതീക്ഷയും ശക്തിയും നൽകുന്നു.
On #DoctorsDay, I express my deepest gratitude to the entire doctor community. Even amid the most unprecedented times, doctors have exemplified highest degree of courage, selflessness and resilience. Their dedication goes beyond healing; it gives our society hope and strength.
— Narendra Modi  July 1, 2023
റെയില്വേ മന്ത്രാലയം
യാത്രക്കാർക്ക് സുഗമമായി ടിക്കറ്റ് ബുക്ക് ചെയ്യുന്നതിനുള്ള എല്ലാ സംവിധാനവും ഐആർസിറ്റിസിയുടെ ഇ-ടിക്കറ്റിംഗ് വെബ്സൈറ്റിൽ ഉണ്ടാവണം: റെയിൽവേ മന്ത്രി ശ്രീ പിയൂഷ് ഗോയൽ
ഇ-ടിക്കറ്റിംഗ് സമ്പ്രദായത്തിൽ നടത്തുന്ന നവീകരണ പ്രവർത്തനങ്ങൾ റെയിൽവേ മന്ത്രി ശ്രീ പീയൂഷ് ഗോയൽ അവലോകനം ചെയ്തു. യാത്രക്കാർക്ക് ഓൺലൈനായി ടിക്കറ്റ് ബുക്ക് ചെയ്യുന്നതിന് ആവശ്യമായ എല്ലാ സംവിധാനങ്ങളും വെബ്സൈറ്റിൽ ഉണ്ടാകണമെന്ന് മന്ത്രി നിർദ്ദേശിച്ചു.
യാത്രക്കാരും റെയിൽവേയും തമ്മിലുള്ള ബന്ധത്തിന്റെ ആദ്യ കണ്ണിയാണ് ഐആർസിറ്റിസി വെബ്സൈറ്റ് എന്നും അത് സൗഹൃദപരവും സൗകര്യപ്രദവും ആയിരിക്കണം എന്നും മന്ത്രി പറഞ്ഞു.
വെബ്സൈറ്റിന്റെ പ്രവർത്തനങ്ങൾ കൂടുതൽ ഫലപ്രദമാക്കുന്നതിന് സാധ്യമായ നടപടികൾ സ്വീകരിക്കുമെന്ന്, റെയിൽവേ ബോർഡ്, സിആർഐഎസ്, ഐആർസിടിസി ഉദ്യോഗസ്ഥർ എന്നിവർ മന്ത്രിയെ അറിയിച്ചു.
കൃഷി മന്ത്രാലയം
കഴിഞ്ഞ വർഷത്തേക്കാൾ 21.2 ശതമാനം അധികം പ്രദേശത്ത് ഖാരിഫ് വിളകൾ വിതച്ചു
ന്യൂഡൽഹി, ജൂലൈ 17, 2020
2020 ജൂലൈ 17 വരെയുള്ള കണക്കുകൾ പ്രകാരം രാജ്യത്ത് 691. 86 ലക്ഷം ഹെക്ടർ പ്രദേശത്ത് ഖാരീഫ് വിളകൾ വിതച്ചു. കഴിഞ്ഞ വർഷം ഇതേ കാലയളവിൽ 570.86 ലക്ഷം ഹെക്ടർ പ്രദേശത്തായിരുന്നു വിളകൾ വിതച്ചിരുന്നത്. 21.20 % വർധനയാണ് വിസ്തൃതിയിൽ രേഖപ്പെടുത്തിയത്.
ഖരീഫ് വിളകൾ കൃഷിയിറക്കിയതുമായി ബന്ധപ്പെട്ട കണക്കുകൾ:
· ഈ വർഷം 168.47 ലക്ഷം ഹെക്ടർ പ്രദേശത്ത് കർഷകർ നെല്ല് വിതച്ചു. കഴിഞ്ഞ വർഷം ഇത് 142.06 ലക്ഷം ഹെക്ടർ ആയിരുന്നു.18.59 ശതമാനം വർധനയാണ് നെൽകൃഷി പ്രദേശത്ത് ഉണ്ടായത്
· പയറു വർഗ വിളകൾ ഇത്തവണ 81.66 ലക്ഷം ഹെക്ടർ വിസ്തൃതിയിൽ കൃഷി ചെയ്തിട്ടുണ്ട്. 61.70 ലക്ഷം ഹെക്ടർ എന്ന കഴിഞ്ഞവർഷത്തെ കണക്കിനെക്കാൾ 32.35% വർധന.
· ഈ വർഷം ധാന്യങ്ങൾ115.60 ലക്ഷം ഹെക്ടർ പ്രദേശത്താണ് വിതച്ചത്. കഴിഞ്ഞവർഷം ഇത് 103.00 ലക്ഷം ഹെക്ടർ ആയിരുന്നു. 12.23 % വർധനയാണ് ഉണ്ടായത്.
· എണ്ണക്കുരുക്കൾ കഴിഞ്ഞവർഷത്തെ 110.09 ലക്ഷം ഹെക്ടറിനേക്കാൾ 40.75 % പ്രദേശത്ത് ഇപ്രാവശ്യം കൂടുതലായി വിതച്ചിട്ടുണ്ട്. 154. 95 ലക്ഷം ഹെക്ടർ പ്രദേശത്താണ് എണ്ണക്കുരുക്കൾ വിതച്ചത്.
· കരിമ്പ് 51.29 ലക്ഷം ഹെക്ടർ പ്രദേശത്ത് കൃഷി ചെയ്തിട്ടുണ്ട്. കഴിഞ്ഞ വർഷം 50.82 ലക്ഷം ഹെക്ടറിൽ കൃഷി ചെയ്തിരുന്നു. 0.92% ർധന ഈ വർഷം രേഖപ്പെടുത്തി.
· പരുത്തി കൃഷിയിൽ കഴിഞ്ഞ തവണത്തേക്കാൾ വിസ്തൃതിയിൽ 17.28 ശതമാനം വർധന രേഖപ്പെടുത്തിയിട്ടുണ്ട്. കഴിഞ്ഞതവണ 96.35 ലക്ഷം ഹെക്ടർ ആയിരുന്നത് ഇത്തവണ 113.01 ലക്ഷം ഹെക്ടറായി.
· ഈ വർഷം 6.88 ലക്ഷം ഹെക്ടർ പ്രദേശത്താണ് ചണം-മേസ്ഥ കൃഷി ചെയ്തത്. കഴിഞ്ഞ തവണത്തേക്കാൾ 0.70 ശതമാനം വർധന രേഖപ്പെടുത്തി. 6.84 ലക്ഷം ഹെക്ടർ പ്രദേശത്താണ് കഴിഞ്ഞ തവണ ചണം-മേസ്ഥ കൃഷി ചെയ്തിട്ടുള്ളത്.
കോവിഡ്-19 മൂലമുണ്ടായ പ്രതിസന്ധി ഖാരിഫ് കൃഷി പ്രദേശത്തിന്റെ വിസ്തൃതി വർധനയെ ബാധിച്ചിട്ടില്ല എന്നാണ് ഇതുവരെയുള്ള കണക്കുകൾ സൂചിപ്പിക്കുന്നത്.
കൂടുതൽ വിവരങ്ങൾക്ക് ലിങ്ക് സദർശിക്കുക:http://pibphoto.nic.in/documents/rlink/2020/jul/p202071701.pdf
(Visitor Counter : 196
ഘന വ്യവസായ മന്ത്രാലയം
കേന്ദ്ര പൊതുമേഖലാസ്ഥാപനങ്ങളുടെഅടച്ച് പൂട്ടലിന് പുതുക്കിയ മാര്ഗ്ഗ നിര്ദ്ദേശങ്ങള്
പീഡിതവും, നഷ്ടത്തില് പ്രവര്ത്തിക്കുന്നതുമായകേന്ദ്ര പൊതുമേഖലാസ്ഥാപനങ്ങള് സമയബന്ധിതമായിഅടച്ച് പൂട്ടുന്നതിനും അവയുടെആസ്തികള്വിറ്റഴിക്കുന്നതിനുമുള്ള പുതുക്കിയമാര്ഗ്ഗ നിര്ദ്ദേശങ്ങള്കഴിഞ്ഞ മാസം 14-ാം തീയതിമുതല് നിലവില്വന്നു. കേന്ദ്ര ഘന വ്യവസായ, പൊതുസംരംഭങ്ങള്ക്കുള്ളകേന്ദ്ര സഹമന്ത്രി ശ്രീ. ബാബുല്സുപ്രിയോരാജ്യസഭയില്രേഖാമൂലംഅറിയിച്ചതാണിത്. കേന്ദ്ര പൊതുമേഖലാസ്ഥാപനങ്ങളുടെഅടച്ച് പൂട്ടലും, അവയുടെആസ്തിവിറ്റഴിക്കലും പടിപടിയായി നടപ്പിലാക്കുന്നതിനുള്ളസമയക്രമം പുതുക്കിയമാര്ഗ്ഗ രേഖയിലുണ്ട്. അടച്ച് പൂട്ടുന്ന സ്ഥാപനങ്ങളുടെ ഭൂമിചെലവ്കുറഞ്ഞ ഭവന നിര്മ്മാണ ആവശ്യങ്ങള്ക്കായി ഉപയോഗിക്കുന്നതിന് മുന്ഗണന നല്കണമെന്ന് നിര്ദ്ദേശിച്ചിട്ടുണ്ട്. കേന്ദ്ര ഭവന നിര്മ്മാണ നഗരകാര്യവകുപ്പിന്റെ നിര്ദ്ദേശങ്ങള്ക്ക് അനുസൃതമായിട്ടായിരിക്കണം ഭൂമിയുടെവിനിയോഗം.
അടച്ച്പൂട്ടുന്ന സമയത്ത് കമ്പനിയില് നിലവിലുണ്ടായിരുന്ന ശമ്പള സ്കെയിലുകള്എന്തായിരുന്നാലും 2007 ലെ സാങ്കല്പ്പിക ശമ്പള നിരക്കില്ജീവനക്കാര്ക്ക്വി.ആര്.എസ്. അനുവദിക്കണമെന്നുംമാര്ഗ്ഗരേഖയില്വ്യവസ്ഥയുണ്ട്.
(ND/MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ രോഗമുക്തി നിരക്ക് 97 ശതമാനത്തിനടുത്ത് , ആഗോളതലത്തിൽ ഇത് ഏറ്റവും ഉയർന്ന നിരക്കുകളിൽ ഒന്ന്
(ന്യൂഡൽഹി, ജനുവരി 28,2021
ആഗോളതലത്തിൽ ഏറ്റവും ഉയർന്ന നിരക്കുകളിൽ ഒന്നായി ഇന്ത്യയിൽ കോവിഡ് 19 രോഗമുക്തി നിരക്ക് 97 ശതമാനത്തിനടുത്ത് എത്തി . ആകെ രോഗമുക്തരുടെ എണ്ണം 1,03,73,606 ആയി ഉയർന്നു. കഴിഞ്ഞ 24 മണിക്കൂറിൽ രാജ്യത്ത് പുതുതായി 14,301പേരാണ് രോഗ മുക്തരായത്. രാജ്യത്ത് നിലവിൽ ചികിത്സയിൽ ഉള്ളവരുടെ എണ്ണം 1.75 ലക്ഷമായി കുറഞ്ഞു . ആകെ രോഗബാധിതരുടെ 1.62 ശതമാനം മാത്രമാണ് നിലവിൽ ചികിത്സയിലുള്ളത്.
ചികിത്സയിൽ ഉള്ളവരിൽ 78 ശതമാനവും കേരളം, മഹാരാഷ്ട്ര , ഉത്തർ പ്രദേശ് , കർണാടക, പശ്ചിമ ബംഗാൾ ഇനി അഞ്ചു സംസ്ഥാനങ്ങളിൽ ആണ്
2021 ജനുവരി 28 രാവിലെ 7 .30 വരെയുള്ള കണക്കുകൾ പ്രകാരം 23.5 ലക്ഷത്തിലധികം  ഗുണഭോക്താക്കൾ രാജ്യമെമ്പാടും നടത്തിവരുന്ന വാക്സിനേഷൻ പ്രക്രിയയിലൂടെ വാക്സിൻ സ്വീകരിച്ചു. കഴിഞ്ഞ 24 മണിക്കൂറിൽ 6,102 സെഷനുകളിലായി 3,26,499 പേർ വാക്സിൻ സ്വീകരിച്ചു. ഇതുവരെ 42,674സെഷനുകൾ നടന്നു.
പുതുതായി രോഗമുക്തരായവരുടെ 77.84% വും7 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 5,006 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ.
മഹാരാഷ്ട്രയില് 2,556 പേരും കർണാടകയിൽ 944 പേരും രോഗ മുക്തരായി.കഴിഞ്ഞ 24 മണിക്കൂറിനുള്ളിൽ
പുതിയ രോഗബാധിതരുടെ 81.96% വും 6 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 5,659 പേര്. മഹാരാഷ്ട്രയിൽ2,171 പേര്ക്കും തമിഴ്നാട്ടിൽ 512 പേർക്കുംഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 123 പേരാണ് കോവിഡ് ബാധിച്ച് മരിച്ചത്. ഇതില് 75.61 വും 7 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്.
ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്- 32പേർ. കേരളത്തിൽ 20 പേരും പഞ്ചാബിൽ 10 പേരും മരിച്ചു.
ധനകാര്യ മന്ത്രാലയം
ഊർജ്ജ വിതരണ മേഖലയുടെ നവീകരണത്തിനായി 3,05,984 കോടി രൂപയുടെ പദ്ധതി
ഊർജ്ജ വിതരണ കമ്പനികളുടെ പ്രവർത്തനക്ഷമതയെക്കുറിച്ച് ഗുരുതരമായ ആശങ്ക പ്രകടിപ്പിച്ച കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ 2021-22 ലെ ബജറ്റ് പ്രസംഗത്തിൽ അടുത്ത 5 വർഷത്തേയ്ക്ക് ഊർജ്ജ വിതരണ മേഖലയിൽ 3,05,984 കോടി രൂപയുടെ നവീകര - അധിഷ്ഠിത, ഫല-ബന്ധിത വൈദ്യുതി വിതരണ പദ്ധതി നിർദ്ദേശിച്ചു. സാമ്പത്തിക സ്ഥിതി മെച്ചപ്പെടുത്തി, അടിസ്ഥാന സൗകര്യങ്ങൾ സൃഷ്ടിക്കുന്നതിനായി ഊർജ്ജ വിതരണ കമ്പനികൾക്ക് ഈ പദ്ധതി സഹായം നൽകും.
ഒന്നിലധികം വിതരണ കമ്പനികളിൽ നിന്ന് തിരഞ്ഞെടുക്കുന്നതിനുള്ള സാധ്യതകൾ ഉപയോക്താക്കൾക്ക് തുറന്നു കൊടുക്കുന്നതിനായി മത്സരാധിഷ്ഠിത ചട്ടക്കൂട് സ്ഥാപിക്കാനും നിർദ്ദേശമുണ്ട്.
(2020 നവംബറിൽ പ്രധാനമന്ത്രിയുടെ പ്രഖ്യാപനത്തിൽ നിന്ന് പ്രചോദനം ഉൾക്കൊണ്ട് ഹരിത ഊർജ്ജ സ്രോതസ്സുകളിൽ നിന്ന് ഹൈഡ്രജൻ ഉത്പാദിപ്പിക്കുന്നതിനായി 2021-22 ൽ നാഷണൽ ഹൈഡ്രജൻ എനർജി മിഷൻ ആരംഭിക്കാനും ബജറ്റിൽ നിർദ്ദേശിച്ചു.